CELEX: 22001D0124
Language: hu
Date: 2001-11-23 00:00:00
Title: Az EGT-Vegyesbizottság 124/2001 határozata (2001. november 23.) az EGT-megállapodás I. mellékletének (Állat- és növény-egészségügyi kérdések) módosításáról

Fontos jogi nyilatkozat

|

22001D0124

Hivatalos Lap L 022 , 24/01/2002 o. 0001 - 0002

		Az EGT-Vegyesbizottság 124/2001 határozata(2001. november 23.)az EGT-megállapodás I. mellékletének (Állat- és növény-egészségügyi kérdések) módosításárólAZ EGT-VEGYESBIZOTTSÁG,tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,mivel:(1) A Megállapodás I. mellékletét a 2001. október 26-i 102/2001 EGT-vegyesbizottsági határozat [1] módosította.(2) Az egy új antigénbank kijelöléséről, továbbá az antigéneknek a ragadós száj- és körömfájás elleni vakcina közösségi tartalékaira vonatkozó közösségi program keretében történő szállításával és tárolásával kapcsolatos rendelkezésekről szóló, 1999. december 21-i 2000/111/EK bizottsági határozatot [2] be kell építeni a Megállapodásba.(3) A ragadós száj- és körömfájás elleni vakcinatartalékokra vonatkozó közösségi program keretében létesített antigéntartalékok antigénbankok közötti megosztásáról, valamint a 93/590/EK és a 97/348/EK bizottsági határozat módosításáról szóló, 2000. január 14-i 2000/112/EK bizottsági határozatot [3] be kell építeni a Megállapodásba.(4) A veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatot [4] be kell építeni a Megállapodásba.(5) Ez a határozat nem alkalmazandó Izlandra és Liechtensteinre,A KÖVETKEZŐKÉPPEN HATÁROZOTT:1. cikkA Megállapodás I. melléklete I. fejezetének 3.2. része az alábbiak szerint módosul:1. A 11. pontot (98/502/EK bizottsági határozat) követően a következő pontokkal egészül ki:"12. 32000 D 0111: A Bizottság 1999. december 21-i 2000/111/EK határozata egy új antigénbank kijelöléséről, továbbá az antigéneknek a ragadós száj- és körömfájás elleni vakcina közösségi tartalékaira vonatkozó közösségi program keretében történő szállításával és tárolásával kapcsolatos rendelkezésekről (HL L 33., 2000.2.8., 19. o.),13. 32000 D 0112: A Bizottság 2000. január 14-i 2000/112/EK határozata a ragadós száj- és körömfájás elleni vakcinatartalékokra vonatkozó közösségi program keretében létesített antigéntartalékok antigénbankok közötti megosztásáról, valamint a 93/590/EK és a 97/348/EK bizottsági határozat módosításáról (HL L 33., 2000.2.8., 21. o.)."2. A 9. pont (93/590/EK bizottsági határozat) a következő francia bekezdéssel egészül ki:"- 32000 D 0112: A Bizottság 2000. január 14-i 2000/112/EK határozata (HL L 33., 2000.2.8., 21. o.)."2. cikkA Megállapodás I. melléklete I. fejezetének 4.2. része a 53. pontot (2000/171/EK bizottsági határozat) követően a következő ponttal egészül ki:"54. 32000 D 0258: A Tanács 2000. március 20-i 2000/258/EK határozata a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről (HL 79., 2000.3.30., 40. o.)."3. cikkA 2000/111/EK, a 2000/112/EK és a 2000/258/EK határozat norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.4. cikkEz a határozat 2001. november 24-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [5].5. cikkEzt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.Kelt Brüsszelben, 2001. november 23-án.az EGT-Vegyesbizottság részérőlaz elnökE. Bull[1] HL L 322., 2001.12.6, 6. o.[2] HL L 33., 2000.2.8., 19. o.[3] HL L 33., 2000.2.8., 21. o.[4] HL L 79., 2000.3.30., 40. o.[5] Alkotmányos követelmények nem merültek fel.--------------------------------------------------